́съ и҃: не ѡскудѣ́етъ, мч҃нче, * великодарови́тая бл҃года́ть твоя̀, * да не забу́деши дре́внягѡ про́мысла, * и є́же за неправосла́вныхъ умоле́ніе, * уме́ршихъ ужѐ многолѣ́тнѣ, * ѝхже тебѐ ра́ди свободѝ гдс̑ь * ѿ лю́тыхъ и прего́рькихъ томле́ній, * про́чее и нн҃ѣ прилѣ́жнѡ помоли́ся, мч҃нче, * ѿ затво́ръ а́дскихъ изба́вити * и ѿ го́рести свободи́ти непрехо́дныя, * и́же умре́ти на́съ предвари́вшыя, * ро́домъ, и любо́вію, и враждо́ю, и вся́чески присвое́нія * спаси́тельнагѡ же порожде́нія не пріе́мшыя * и правосла́вныя вѣ́ры ѿчуждє́нныя, * ускорѝ у́бѡ є́же испроси́ти ѻ́нымъ * ѿ хрс̑та̀ бг҃а проще́ніе, * и ѿпуще́ніе, и ве́лію млс̑ть